23.1.2023.
LV
Eiropas Savienības Oficiālais Vēstnesis
C 24/25
Lūgums sniegt prejudiciālu nolēmumu, ko 2022. gada 7. oktobrī iesniedza Tribunal Superior de Justicia de las Islas Baleares (Spānija) – J.M.A.R/C.N.N., SA (Lieta C-631/22) (2023/C 24/32) Tiesvedības valoda – spāņu Iesniedzējtiesa Tribunal Superior de Justicia de las Islas Baleares
Pamatlietas puses Prasītājs: J.M.A.R Atbildētāja: C.N.N., SA
Prejudiciālie jautājumi 1) Vai Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (1), 5. pants, kopsakarā ar tās 16., 17., 20. un 21. apsvērumu, Eiropas Savienības Pamattiesību hartas 21. un 26. pantu un Apvienoto Nāciju Organizācijas Konvencijas par personu ar invaliditāti tiesībām (apstiprināta ar Padomes 2009. gada 26. novembra Lēmumu 2010/48/EK (2)) 2. un 27. pantu, ir jāinterpretē tādējādi, ka tas nepieļauj tādas valsts tiesību normas piemērošanu, ar ko ir paredzēta darba tiesisko attiecību automātiska izbeigšana darba ņēmēja darbnespējas dēļ (jo ir atzīta viņa pilnīga un pastāvīga darbnespēja viņa parastajā profesijā, neparedzot veselības stāvokļa uzlabošanos), nepieprasot uzņēmumam nodrošināt “saprātīgu darba vietas izveidošanu”, kā tas ir noteikts minētās direktīvas 5. pantā, lai saglabātu nodarbinātību (vai pamatot pārmērīgu slogu šāda pienākuma izpildei)?
2) Vai Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju, 2. panta 2. punkts un 4. panta 1. punkts, kopsakarā ar tās 16., 17., 20. un 21. apsvērumu, Eiropas Savienības Pamattiesību hartas 21. un 26. pantu un Apvienoto Nāciju Organizācijas Konvencijas par personu ar invaliditāti tiesībām (apstiprināta ar Padomes 2009. gada 26. novembra Lēmumu 2010/48/EK) 2.
un 27. pantu, ir jāinterpretē tādējādi, ka darba ņēmēja darba līguma automātiska izbeigšana darbnespējas dēļ (jo ir atzīta viņa pilnīga pastāvīga darbnespēja strādāt viņa parastajā profesijā), iepriekš neparedzot nosacījumu izpildīt minētās direktīvas 5. pantā noteikto prasību nodrošināt “saprātīgu darba vietas izveidošanu”, lai saglabātu nodarbinātību (vai pamatot pārmērīgu apgrūtinājumu šāda pienākuma izpildei), ir tieša diskriminācija, lai arī valsts tiesību aktos ir paredzēta šāda darba līguma izbeigšana?
(1) (2)
Padomes Direktīva ar ko nosaka kopēju sistēmu vienlīdzīgai attieksmei pret nodarbinātību un profesiju 2000, L 303, 16. lpp.).
Padomes Lēmums (2009. gada 26. novembris) par to, lai Eiropas Kopiena noslēgtu Apvienoto Nāciju Organizācijas Konvenciju par personu ar invaliditāti tiesībām (OV 2010, L 23, 35. lpp.).
Lūgums sniegt prejudiciālu nolēmumu, ko 2022. gada 10. oktobrī iesniedza Tribunal Supremo (Spānija) – AB Volvo/Transsaqui S.L. (Lieta C-632/22) (2023/C 24/33) Tiesvedības valoda – spāņu Iesniedzējtiesa Tribunal Supremo